Selvom tilen gav Oluf Rosenkrantz nogen medvind, så havde han dog stadig skuffelser. [[1673]] nægtede kongen ham [[birkeret]] til [[Egholm (Sæby Sogn)|Egholm]], og længe måtte Birgitte Krabbe se sit allerede [[1671]] udtalte ønske om, at manden måtte blive [[gehejmeråd]], uopfyldt. Udnævnelsen dertil kom først [[1678]], endda med en årlig løn på 2000 [[rigsdaler]]. Muligvis var anledningen dertil skriftet "En sandfærdig Replique" under pseudonymet Aletophilus (sandheds-elsker).<ref>En sandfærdig REPLIQUE Imod Den falske Deduction, som underfundigen er sammenspunden til at bemandtle den Mordiske oc Tragoediske Action som Gen. Leutenant oc Vice-Gouverneur i Mallmøe Baron Jørgen Sperling/Sammesteds lod anrette offver Den Høy=ædle oc Velb: Herre Baron Sl. Jørgen Krabbe Den 16. Januarij Anno 1678... TrycktAnno 1678</ref> Skriftet var et forsvar for adelsmanden [[Jørgen Krabbe]], der var blevet henrettet af svenskerne under Den [[Skånske Krig]]. Et lignende skrift fulgte året efter til forsvar for tre andre skånske adelsmænd, [[Knud Thott|Knud]], [[Tage Thott|Tage]] og [[Holger Thott]] (sidstnævnte var Rosenkrantz' føromtalte svigersøn), der ligeledes var blevet dømt af svenskerne.
Titler Samfund Historie